ߓߊ߬ߓߊ߫ ߡߊ߬ߡߊ߬ߘߌ߫ ߖߊ߬ߣߍ߫

ߢߣߊߡߦߊ
ߊ߬ ߡߏߦߌߣߍ߲߫ ߁߉߆߁ ߟߋ߬ ߟߊ߫߸ ߓߊߕߍ߫ ߣߝߊ߬ߖߌ߫ ߞߊ߲ߞߊ߲߫ ߡߙߊ߬ߘߊ߬ ߘߎ߯ߟߊ߫ ߸ ߊ߬ ߝߊ߬ ߕߐ߯ ߞߏ߫  ߞߊ߲߬ߖߊ߬ߡߊ߯ߘߌ߫ ߸ ߊ߬ ߣߊ߫ ߕߐ߯ ߞߏ߫  ߝߊߕߎߡߊ߫  ߛߙߋ߬ߝߎ߬.

ߞߊ߬ߙߊ߲߬ߡߐ߯ ߓߊ߬ߓߊ߫  ߞߊ߬ ߊߙߊߓߎ߫ ߞߊߙߊ߲߫ ߠߋ߬ ߞߍ߫ ߊ߬ ߥߟߏߛߟߎ ߟߊ߫ ߓߊߕߍ߫ ߣߝߊ߬ߖߌ߫ ߸ ߞߣߊ߬ ߞߊ߬ߙߊ߲ ߕߐ߭ ߟߊߓߊ߲߫ ߓߊߕߍ߫ ߞߎߓߋߛߏ ߟߊ߫ ߞߊ߲ߞߊ߲߫ ߞߊ߬ߙߊ߲߬ߡߐ߯ ߡߊ߬ߡߘߎ ߞߐ߲ߘߍ߫ ߟߊ߫ ߞߊ߬ߙߊ߲߬ߕߊ ߟߊ߫ ߞߏ߫: ߖߘߍ߬ߞߟߏ߬ߦߊ ߦߋߟߋ߲ (ߣߎ߯ߙߎ߫ ߊ.ߟߑߌߛߑߟߊ߯ߡ ) ߞߐ߬ߞߎ߬ߘߎ߲߬ߣߍ߲߫ ߕߋߥߊ߫ ، ߊ߬ ߝߊ߬ߘߐ߬ߣߍ߫ ߖ߰ߞߊ߬ ߛߘߌߞߌ߫ ߟߋ߫ ߣߊ߬ ߘߴߊ߬ ߓߌ߬ߟߊ߫ ߦߋ߲߬ ߊ߬ ߛߊ߲ߖߌ߫ ߁߁ ߡߊ߬ ، ߏ߬ ߡߊߞߍߣߍ߲߫ ߕߎ߲߬ ߦߋ߫ ߞߊ߲ߞߊ߲߫ ߞߌ߲߬ߘߊ ߘߊ߬ߟߊߞߐ߫ ߟߋ߬ ߸ ߊ߬ ߓߊ߲߫ ߘߊ߫ ߞߊ߬ߙߊ߲ ߠߊ߫ ߁߉߇߇ ߟߊ߫ ߞߊ߲ߞߊ߲߫ ....

ߏ߬ ߞߐߝߍ߬ ߸ ߊ߬ ߞߊ߬ ߞߊ߬ߙߊ߲߬ߘߋ߲߬ ߞߊߙߊ߲ ߞߍ߫ ߛߊ߲߭ ߛߓߊ߬ ߞߘߐ߫ ߘߊ߬ߟߊ ߞߐ߫ ߸ ߊ߬ ߕߘߍ߬ ߦߋ߫ ߞߊ߬ߙߊ߲߬ߘߋ߲߬ ߞߊߙߊ߲ ߣߌ߫ ߓߊ߲߬ߘߊ߬ߡߌߘߊ߫  ߢߌߣߌ߲߫ ߞߍ߫ ߟߊ߫ ߞߋߟߋ߲߫ ߘߌ߫߸ ߞߊ߲ߞߊ߲߫ ߣߌ߫ ߞߐߣߊߞߙߌ߫ ߕߍ߫  ߓߊߏ߬ ߓߊ߲߬ߘߊ߬ߡߌߘߊ ߕߎ߲߬ ߦߋ߫ ߘߌ߫ ߟߊ߫ ߊߙߊߓߎ߫ ߞߊߙߊ߲ߘߋ߲ ߠߎ߫ ߡߊ߬ ߞߊ߬ ߓߐ߫ ߊߙߊߓߎ߫ ߖߡߊߣߊ߫ ߛߌߦߊߡߊ߲߫ ߘߐ߫ ߞߴߏ߬ ߟߎ߬ ߟߊߕߊ߯ ߞߊ߬ߙߊ߲߬ ߘߌߦߊ ߓߊ߬ߙߌ߬ ߞߊ߬ߙߊ߲߬ߡߐ߯ ߓߊ߬ߓߊ߫ ߖߊ߰ߣߍ߫ ߟߊ߫ ߓߊ߲߬ߘߊ߬ߡߌߘߊ߫ ߢߌߣߌ߲߫  ߛߊ߲߭ ߛߊ߬ߓߊ ߡߊ߫ ߘߌߦߊ߫ ߟߊ߫ ߝߋߎ߫ ߸ ߞߵߊ߬ ߕߘߍ߬ ߜߎ ߊ߬ ߕߎ߲߬ ߦߋ߫ ߛߎߘߊ߲߫ ߠߊ߫ ߞߘߐߓߐߟߌ ߘߐ߫ ، ߏ߬ ߟߋ߬ ߞߐ߫߸ ߞߴߊ߬ ߕߏ߫ ߞߊ߬ߙߊ߬ߡߐ߰ߦߊ ߟߊ߫ ߞߊ߲ߞߊ߲߫ ߓߊߕߍ߫ ߸ ߊ߬ ߞߊ߬ ߣߌߘߐ ߘߏ߫ ߟߊߘߊ߲߫ ߊ߬ ߖߘߍ߬ ߦߋ߫ ߞߊ߬ ߓߍ߲߬ ߊ߬ ߟߊ߫ ߦߋߟߋ߲߫ ߟߊߘߌߦߊߢߍ ߡߊ߬ ߛߴߊ߬ ߘߴߊ߬ ߟߊ߫ ߓߏ߲ ߟߊߡߍߣߍ߲߫ ߢߎߡߍ ߟߊ߫ ، ߊ߬ ߟߊ߫ ߞߏߟߊߞߙߎߛߌ ߣߴߊ߬ ߟߊ߫ ߦߟߌߟߊ߲ߘߌߦߊ ߞߊ߬ ߞߵߊ߬ ߦߋ߫ ߞߏ߫ ߢߎߡߍ߫ ߟߊߥߟߏߟߊ߲ ߛߎߞߌߟߊ߲ ߡߍ߲ ߠߎ߬ ߦߋ߫ ߣߍ߰ߛߏ ߟߎ߬ ߟߊ߫ ߸ ߏ߬ ߟߎ߬ ߢߌߣߌ߲ߣߍ߲߫ ߡߣߎߡߎߣߎ߲ߠߌ߲ ߘߐߙߐ߲߫ ߠߋ߫ ߡߊ߬ ߛߴߊ߬ ߘߌ߫ ߦߋߟߋ߲ ߠߊߓߐ߫ ، ߡߣߎߡߎߣߎ߲ߠߌ߲ ߝߣߊ߫ ߢߌߣߌ߲ߣߍ߲߫ ߕߏ߰ߝߏ ߘߏ߫ ߟߋ߬ ߜߟߐߡߌ߲ ߡߊ߬ ߞߵߏ߬ ߞߍ߫ ߸ ߊ߬ ߣߊ߬ ߘߊ߫ ߝߢߐ ߟߋ߬ ߛߎߥߊ߲ߘߌ߫ ߕߏ߰ߝߏ ߏ߬ ߞߊߡߊ߬ ߞߵߏ߬ ߘߌ߯ߘߊ߫ ߖߛߐߣߍ߲ ߡߙߊ߬ ߞߊ߬ ߣߌߘߐ߫ ߟߊߘߊ߲ߣߍ߲ ߘߡߊߢߌߣߌ߲߫ ߏ߬ ߘߐ߲߬ߘߐ߰ߣߍ߲߬ ߟߊߓߐ ߟߊ߫ ߞߊ߬ ߡߣߎߡߎߣߎ߲ߠߌ߲ ߞߍ߫ ، ߏ߬ ߞߐ߫߸ ߏ߬ ߘߌ߫ ߛߎߞߌߟߊ߲ ߝߣߊ߫ ߡߣߎߡߎߣߎ߲߫ ߊ߬ ߝߍ߬ ߞߊ߬ ߟߐ߬ߓߊߟߌ ߟߊߥߟߏ߫ ߞߊ߬ ߦߋߟߋ߲ ߘߌ߫ ߦߏ߫ ߊ߰ ߦߋ߫ ߟߊ߫ ߛߎߡߐ߬ߡߐ ߟߊ߫ ߢߊ ߡߍ߲ ߤߊߟߌ߬ ߣߌ߫ ߊ߬ ߕߍ߫ ߣߍ߰ߛߏ߫ ߟߊ߫ ،  [ ߛߎߞߌ߬ߟߊ߲߫ ߠߋ߬ ߘߋߣߊߡߐ߫ ߘߌ߫ ߝߊ߬ߙߊ߲߬ߛߌ߬ߞߊ߲ ߘߐ߫] ߸ ߏ߬ ߞߍ߫ ߘߴߊ߬ ߓߟߏ߫ ߁߉߈߀ ߠߋ߬   ߟߊ߫ ، ߕߏ߫ ߞߍ߫ ߘߊ߫ ߏ߬ ߟߋ ߘߐ߫ ߸ߊ߬ ߓߏߙߌ߲ߞߍ߫ ߛߋߞߎ߬ ߖߊߥߙߊ߫ ߡߍ߲ ߕߎ߲߬ ߦߴߊ߬ ߟߊ߫ ߓߊ߲߬ߘߊ߲߬ߡߌ߬ߘߊ߬ߞߏ ߢߊߢߌߣߌ߲ ߠߊߵߊ߬ ߦߋ߫ ߸ ߏ ߞߵߊ߬ ߦߌ߬ߘߴߊ߬ ߟߊ߫ ߞߏ߫ ߞߏߕߍߓߊ߲߫ ߌ ߦߴߌ ߟߊ߫ ߣߌߘߐ ߝߊ߲߬ߝߘߊ ߖߌ߬ߦߊ߬ߓߍ ߘߏ߫ ߕߏ߫ ߒ ߓߟߏ߫ ߌ ߣߊ߬ ߡߍ߲ ߟߊߘߊ߲߫ ߠߊ߫ ، ߏ߬ ߞߍ ߏ߬ ߓߍ߲߬ ߘߊ߫ ߜߊ߬ߙߊ ߘߏ߫ ߡߊ߬ ߞߐߣߊߞߙߌ߫ ߸ ߏ߬ ߣߌ߫ ߏ߬ ߟߏ߲ ߟߊ߬ߞߟߏ߬ߞߟߏ߬ߟߌ ߞߏߕߌ߮ ߛߌ߰ߦߙߐ ߓߍ߲߬ ߘߊ߫ ߢߐ߲߮ ߡߊ߬ ߞߵߊ߬ ߕߘߍ߬ ߝߊ߲߬ߝߘߊ ߏ߬ ߦߴߊ߬ ߞߎ߲߬ ߸ ߖߊߥߙߊߞߍ ߏ ߞߵߏ߬ ߢߊߦߌ߬ߘߊ߬ ߞߏߕߌ߮ ߟߊ߫ ߡߍ߲ߞߍ߭  ߓߊ߬ߓߊ߫ ߡߊ߬ߡߊߘߌ߫ ߖߊ߰ߣߍ߬ ߞߎ߲ߝߊ߲ ߞߵߏ ߡߌ߬ߘߊ߬ ߸ ߏ ߞߵߊ߬ ߟߐ߬ ߊ߬ ߡߊߞߟߌ߫ ߟߊ߫ ߞߊ߲ߞߊ߲߫ ߞߏ߫ ߊ߬ ߟߊ߫ ߣߌߘߐ ߦߋ߫ ߣߵߊ߬ ߓߟߏ߫ ߸ ߏ߬ ߟߋ ߞߊ߬ ߡߐ߱ ߟߎ߬ ߢߊߞߘߐߛߋ߫ ߊ߬ ߦߌ߬ߘߊ ߛߋ߲߬ߝߍ߬ [ߋߣߊߡ] ߠߊ߫ ߞߐߣߊߞߙߌ߫ ߞߏߛߓߍ߫ ߸ ߓߊߏ߬ ߊ߬ ߣߊ߬ߣߍ߲ ߞߏߕߌ߮ ߞߊ߬ ߛߓߍ ߟߴߊ߬ ߞߊ߲߬ ߞߵߊ߬ ߟߊߕߊ߯ ߝߍߣߍ߲ߘߊ ߏ߬ ߟߋ ߛߋߒߞߏߟߊ ߟߎ߫ ߡߊ߬ ߞߵߊ߬ߟߋ߬ ߣߌߘߐߞߏ ߢߊߘߐߜߍ ߟߐ߲߫ . .ߏ߬ ߟߋ߬ ߡߊ߲߬ߞߊ߲߫ ߥߙߊ߬ߣߍ߲߫ ߞߏߕߌ߯ߘߊ ߣߌ߫ ߞߐߣߊߞߙߌ߫ ߞߣߐ߫ ߸ ߝߏ߫ ߖߌ߬ߣߍ߬ ߖߘߍ߬ߞߟߏ߬ߦߊ ߟߊ߬ߟߌ߬ߟߌ߬ߘߊ ߡߐ߱ ߟߎ߬ ߕߟߏ ߘߏ߲߬ ߘߴߏ߬ ߘߐ߫ ، ߘߊ߬ߡߊ߲߬ߛߊ߫ ߊ߬ߟߎ߫ ߞߵߊ߬ ߦߌ߬ߘߊ߬ ߞߏ߫ ߓߊ߬ߓߊ߫ ߖߊ߬ߣߍ߫ ߣߌ߫ ߘߍ߬ߡߍ߲߬ߠߌ߲߫ ߞߊ߫ ߞߊ߲߫ ، ߊ߬ߟߎ ߟߋ߫ ߘߏ߲߬ ߟߐ߬ߣߍ߲߫ ߊߙߊߓߎ߫ ߞߊߙߊ߲ߘߋ߲ ߠߎ߬ ߟߊ߫ ߓߊ߲߬ߘߊ߲߬ߡߌ߬ߘߊ߬ߞߏ ߢߍ߫ ، ߊ߬ߟߎ߫ ߞߊ߬ ߦߙߐ ߡߍ߲ ߛߎߥߊ߲ߘߌ߫ ߖߊ߰ߣߍ ߦߋ߫ ߏ߬ ߘߐ߫ ߏ߬ ߟߋ ߞߍߣߍ߲߫ ߡߌߛߌ߬ߙߊ߲߬ ߓߊ߲߬ߘߊ߲߬ߡߌߘߊ ߘߌ߫ ߞߊ߬ ߕߊ߯ ߋߖ߭ߌߔߕ ، ߏ߬ ߞߴߊ߬ ߕߘߍ߬ ߏ߬ ߟߎ߫ ߓߘߊ߫ ߞߊ߬ߙߊ߲߬ߘߋ߲߫ ߆ ߡߍ߲ ߠߎ߬ ߛߎߥߊ߲ߘߌ߫ ߸ߊ߬ߟߎ߬ ߞߊ߬ ߓߊ߬ߓߊ߫ ߖߊ߬ߣߍ߫ ߞߍ߫ ߏ߬ ߟߎ߬ ߇߲ ߘߌ߫ ߊ߬ߟߎ߬ ߛߙߍߘߍ ߘߊߡߌߘߊ ߟߊ߫ ߌߞߘߐ߫߸ ߞߊ߬ ߕߊ߯ ߛߓߍ ߏ߬ ߘߌ߫ ߞߊ߲ߕߌ߯ ߛߋߞߎ߬ ߕߎ߬ߙߋ߫ ߡߊ߬߸ ߞߏ߫ ߊ߬ ߓߊ߯ ߞߍ߫ ߘߏ߫ ߓߐ߫ ߘߌ߫ ߦߙߌߞߊ ߟߊ߫߸ ߓߍ߯ ߦߋ߫ ߓߐ߫ ߊ߬ ߟߊ߫ ߊ߬ߟߋ߬ ߞߣߊ߫ ߓߐ߫ ߊ߬ ߟߊ߫، ߏ߬ ߞߍ ߏ߬ ߞߵߊ߬ߟߎ߬ ߟߊ߫ ߕߊ߯ߟߌ ߟߊߘߌ߬ߢߍ߬߸ ߏ߬ ߥߊ߯ߕߌ ߟߊ߫ ߊ߬ ߦߋ߫ ߒߞߏ ߡߐ߰ ߡߊ߬ߟߐ߲ߣߍ߲߫ ߘߏ߫ ߟߋ߬ ߘߌ߫߸ ߊ߬ ߣߊߘߋ߲ߡߊ߫ ߞߘߐߞߍ߫ ߝߊߕߎߡߊ߫ ߞߊߙߌߝߟߊ߫ ߟߋ߬ ߞߵߊ߬ ߞߊ߬ߙߊ߲߬ ߒߞߏ ߟߊ߫߸ ߟߐ߲ߞߏߕߌ߮ ߝߏߘߋ߫ ߛߟߏ߬ߡߊ߯ߣߊ߫ ߞߵߏ߬ ߡߍ߲ ߣߴߊ߬ ߞߊ߬ߙߊ߲߬ߡߐ߰ ߝߏߘߋ߫ ߥߊ߬ߘߌ߬ߦߊ߬ߡߊ߯ߘߌ߫ ߣߴߊ߬ ߟߊ߫ ߞߊ߬ߙߊ߲߬ߘߋ߲߬ ߞߎ߲ߓߊ ߟߎ߫ ߞߊ߬ߙߊ߲߬ ߒߞߏ ߟߊ߫ ߞߋߟߋ߲ߘߌ߫ ߊ߬ ߣߊ߬ ߛߊ߲߬ߞߎߘߊ ߞߊ߫ ߓߐ߫ ߓߍ߲ߖ߭ߍߙߝߌߝ߭ߌߟ ߜߋ߲ߞߐ߰ߖߌ߬ߘߊ، ߕߎ߬ߡߊ ߏ ߞߵߊ߬ ߕߘߍ߬ ߊ߬ ߟߊ߫ ߓߟߏߟߊߛߓߍߟߌ ߞߊ߬ߝߊ߫ ߝߌ߬ߟߊ߬ ߓߘߊ߫ ߜߌ߬ߙߌ߲߬ߘߌ߫ ߜߌ߬ߙߌ߲߬ߘߌ߬ߘߊ ߔߊߕߙߌߛ ߟߎߡߎ߲ߓߊ߫ ߟߊ߫: ߖߌ߬ߓߙߌ߬ߓߊ߫ ߝߊ߬ߛߊ ߣߌ߫ ߊ߬ߟߌ߬ߝߊ߯ߕߌߦߊ߫ ߞߊ߬ߙߊ߲߬ߞߎ߲ ߛߊߟߌ ߟߐ߭ ߓߍ߯ ߘߐ߫ ، ߞߵߏ ߝߙߊ߬ ߓߊߦߟߍߡߊ߲߫ ߛߌߦߊߡߊ߲߫ ߞߍ ߞߊ߲߬ ߊ߬ ߓߟߏ߫ ߸ ߦߏ߫ ߛߙߊ߬ߣߎ߲߫ ߁߈߀߀ ߸ ߓߊ ߏ ߕߎ߲߬ ߦߋ߫ ߦߙߌߞߊ ߏ߬ ߟߋ ߘߐ߫ ߏ ߕߎ߬ߡߊ.

ߓߊ߯ߙߊ ߟߎ߬
ߞߊ߬ߙߊ߲߬ߡߐ߯ ߓߊ߬ߓߊ߫ ߣߌ߲߬ ߞߊ߬ ߒߞߏ ߞߊ߬ߙߊ߲ ߣߴߊ߬ ߛߓߍߟߌ ߟߎ߬ ߓߍ߯ ߓߊߓߋ߬ ߏ߬ ߢߊ ߟߋ߬ ߞߊ߬ߦߌ߯ ߊ߬ ߘߋߣߍ߲ߕߐ߸ ߊ߬ ߝߊ߬ߘߐ߰ߣߍ߲߫ ߖߊ߰ߞߊ߬ ߛߘߌߞߌ߫ ߣߊ߬ ߘߴߊ߬ ߘߌ߫ ߞߊ߲ߞߊ߲߫ ߊ߬ ߛߊ߲ߖߌ߫ ߁߁ ߡߊ߬߸ ߏ߬ ߡߍ߲ ߕߎ߲߬ ߦߋ߫ ߕߊ߯ ߟߴߊ߬ ߘߴߊ߬ ߝߍ߬ ߝߏߘߋ߫ ߛߟߏ߬ߡߊ߯ߣߊ߫ ߓߘߊ ߡߌߕߊߥߏ ߟߊ߫߸ ߓߊߏ߬ ߊ߬ ߛߓߍߛߎ߲ߦߊߣߍ߲ ߠߋ߫ ߣߊ߬ ߘߊ߫ ߞߊ߬ ߓߐ߫ ߓߊߕߍ߫ ߣߝߊ߬ߖߌ߫، ߊ߬ ߓߍߣߐ߯ ߏ߬ ߟߋ ߕߏ߫ ߘߊ߫ ߥߊ߫ ߟߴߊ߬ ߘߴߊ߬ ߓߟߏ߫ ߞߊ߬ߙߊ߲߬ߡߐ߯ ߝߏߘߋ߫ ߛߟߏ߬ߡߊ߯ߣߊ߫ ߓߘߊ ߞߍ߬ߣߍ߲߸ ߞߵߊ߬ ߓߟߏߟߊߜߍ߫ ߞߊ߬ߙߊ߲߬ߡߐ߯ ߝߍ߬ ߊ߬ ߣߌ߫ ߞߵߊ߬ ߟߐ߬ ߞߊ߬ߙߊ߲߬ߡߐ߰ ߟߊ߫ ߞߝߊ߬ ߛߓߍߦߊߣߍ߲ ߠߎ߬ ߓߊߦߟߍ߬ߡߊ߲߬ ߠߊ߫ ߛߐ߲߬،  ߸ ߞߝߊ߬ ߛߓߍߦߊߣߍ߲ ߣߌ߫ ߘߟߊߡߌ߬ߘߊ߬ߣߍ߲߬ ߛߌߦߊߡߊ߲߫ ߊ߬ ߓߟߏ߫ ߸ ߞߊ߲ ߣߌ߫ ߣߊߡߎ߲ ߣߌ߫ ߟߐ߲ߞߏ ߣߌ߫ ߘߏ߫ ߜߘߍ߫ ߟߎ߫ ߘߐ߫ ߸ ߊ߬ ߖߍ߬ߘߍ ߞߊ߬ ߡߊ߬ߜߍ߲߬ߓߊ߫ ߟߋ߬ ߞߍ߫ ߞߊ߯ߤߌ߬ߙߊ߬ ߖߊ߯ߓߘߊ ߞߊ߬ߙߊ߲߬ ߞߝߊ ߟߎ߬ ߛߓߍߦߊ ߘߐ߫، ߟߐ߲ߞߏߕߌ߮ ߝߏߘߋ߫ ߛߟߏ߬ߡߊ߯ߣߊ߫ ߟߊ߫ ߛߏߛߊߦߌ ߢߍ߫ ߁߉߈߇ (ߊ.ߘ) ߡߊ߬߸ ߊ߬ ߞߵߊ߬ ߟߊ߫ ߟߍߙߊ߫ ߛߓߍߦߊߣߍ߲߫ (߁߈߅) ߟߎ߬ ߟߊߖߍ߲ߛߍ߲ ߓߊ߯ߙߊ ߛߌ߬ߘߌ߫ ߊ߬ߟߋ ߟߋ߬ ߓߟߏ ߟߊ߫߸ ߊ߬  ߣߌ߫  ߟߐ߲ߞߏߕߌ߯ ߞߊ߲ߕߍ߫ ߟߊ߲ߒߠߦߊߕߋߓߊ߮ ߟߋ߬ ߝߣߊ߫ ߦߴߊ߬ ߘߌ߫ ߸ 
ߊ߬ ߘߏ߲߬ ߓߘߴߏ߬ ߡߝߊ߫ ߝߋߎ߫ ߸ ߒߞߏ ߞߊߙߊ߲ߘߋ߲ ߝߊ߲߬ߓߊ ߓߍ߯ ߏ߬ ߛߙߋ߫ ߘߌ߫ ߸ ߌ ߦߴߏ߬ ߡߌ߬ߣߊ߬ ߟߊ߫ ߡߍ߲ ߡߊ߬ ߞߊ߬ ߛߙߊ߬ߣߎ߲ ߞߐߜߍ߫ (߁߃߁߁) ߡߎ߰ߡߍ߫ ߛߓߍ߫ ߛߋ߲߬ߧߊ߫ ߂ ، ߝߟߐߡߊ ߞߍ߫ ߘߊ߫ ߓߟߏ ߟߊ߫، ߞߎ߬ߙߊ߬ߣߊ ߛߋ߲߬ߧߊ߫ ߃ ߝߟߐߕߊ ߓߟߏ߫ ߟߊ߫߸ ߊ߬ ߣߌ߫ ߛߋ߲߬ߧߊ߫ ߂ ߕߟߋ߬ߓߊ߮ ߟߊ߫، ߞߘߐߝߐߟߊ߲ ߣߌ߫ ߘߝߐ߬ ߞߝߊ ߓߍ߯ ߸ ߞߵߏ߬ ߟߎ߬ ߟߊ߫ ߞߝߊ߬ ߓߌ߫ ߦߙߌߞߊ߫ ߖߊ߲߫ ߞߊ߲߬ ߸ ߓߟߏ ߟߊ߫ ߊ߬ ߣߌ߫ ߕߟߋ߬ߓߊ߮ ߟߊ߫، ߞߊ߬ߙߊ߲߬ߡߐ߰ ߕߊ߫ ߣߴߊ߬ ߖߍ߬ߘߍ ߕߊ߫ ߛߌߦߊߡߊ߲߫߸ ߞߵߏ ߟߴߊ߬ߟߎ߬ ߛߊߞߍ ߣߴߊ߬ ߟߊ߫ ߗߋ߲߬ߧߊ ߞߊ߲߬ ߊ߬ ߛߋߞߏ ߟߊ߫.

ߊ߬ ߟߊ߫ ߞߝߊ߬ ߛߓߍߦߊߣߍ߲߫ ߟߊߓߊ߲ ߘߏ߫ ߟߋ߫ ߣߌ߲߬ "ߒߞߏ ߦߌ߬ߘߊ߬ߞߏ߬ ߞߍ߲ߘߍ ߡߐ߰ߞߊ߲߫ ߞߊ߲ߡߊߛߙߋߡߊ ߛߓߍ ߘߐ߫" ߸ ߞߊ߬ߝߊ ߏ߬ ߦߋ߫ ߒߞߏ ߛߋߞߏߦߊ ߦߌ߬ߘߊ߬ ߟߊ߫ ߸ ߊ߬ ߣߌ߫ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߞߙߍߞߙߍߣߍ߲߫ ߞߊ߲ ߡߊߛߙߋߢߊ ߓߙߍ߬ߦߊ ߡߍ߲ ߣߊ߬ ߞߵߏ߬ ߘߐߞߣߍ߫ ߸ ߊ߬ ߣߌ߫ ߘߌ߬ߢߍ߬ ߞߍߣߍ߲߫ ߡߍ߲  ߟߊߓߊ߯ߙߓߊߟߌߦߊ ߡߊ߬ ، ߞߵߏ߬ ߟߊ߫ ߞߍߢߊ߫ ߟߎ߫ ߦߌ߬ߘߊ ߞߊ߲߬ ߸ ߡߍ߲ ߠߎ߫ ߕߎ߲߬ ߦߋ߫ ߒߞߏ ߛߓߍߟߌ ߘߐ߫ ߊ߬ ߛߌ߲ߘߌ ߦߟߍ߬ߘߐ߬ߞߍ߬ ߝߟߐ ߞߣߐ߫، ߊ߬ ߣߌ߫ ߒߞߏ ߛߓߍߟߌߜߍ ߣߊ߬ߣߍ߲߬ ߟߊߓߊ߲߫ ߠߊ߫ ߢߊ ߡߍ߲ ߞߵߊ߬ ߕߴߏ ߡߊ߬ ߝߏߘߋߛߟߏ߬ߡߊ߯ߣߊ߫ ߟߊ߫ ߛߏߛߊߦߌ ߢߍ߫.

ߒߞߏ ߘߐߝߙߍߕߍߟߌ
ߏ߬ ߞߐ߫ ߒߞߏߞߏ ߓߊ߯ߙߊ ߘߟߊߡߌߣߊ߫ ߜߘߍ ߟߎ߬ ߞߌߢߍ߲߫ ߞߊߓߋ ߟߊ߫، ߛߎ߲ߝߘߍ ߟߎ߬، ߎߣߑߞߐߘ، ߜߋߟߋ߲ߜߋߟߋ߲ ߠߎ߬، ߕߟߋ߬ߓߊ߮، ߛߓߍߘߋ߲ߥߟߊ، ߊ߬ ߣߌ߫ ߓߟߐߟߐ߫ ߟߊ߫ ߘߟߊߡߌߘߊߟߌ ߓߊ߯ߙߊ ߡߛߍ߬ߞߍ߬ߡߛߍߞߍ ߡߌߞߙߏߝߐߕ ߣߌ߫ ߜ߭ߎߜ߭ߎߟ ߝߍ߬ ، ߊ߬ ߣߌ߫… ߣߌ߲߬ ߓߍ߯ ߌߘߐ߫ ߊ߬ ߛߊ߲߬ ߄߀ ߣߌ߫ ߞߐ߫ ߟߋ߬ ߓߊ߯ߙߊ ߘߍ߬ߜߍ߫ ߣߌ߲߬ ߞߊ߲߬ ߣߌ߲߬߸ ߘߍ߬ߞߙߎ ߓߊ߬ ߥߟߊ߫ ߞߎ߲߬ߠߊ߬ߛߌ߯ ߓߊ߬ ߸ ߊ߬ ߕߍ߫ ߛߊ߬ߙߊ߫ ߕߊ߬ ߟߊ߫ ߝߊ߲߬ ߛߌ߫ ߸ ߌ ߦߴߊ߬ ߟߐ߲߫ ߊ߬ ߞߊ߬ ߞߊ߬ߙߊ߲߬ߡߐ߯ ߜߋ߬ߙߋ ߟߊߓߊ߬ߕߏ߫ ߏ߬ ߘߐ߫ ߘߋ߬߸ 
ߞߺߺ. ߓߊߓߊ߫ ߡߊ߬ߡߊ߬ߘߌ߫ ߖߊ߰ߣߍ߫ ߦߋ߫ ߟߐ߲ߞߏߕߌ߯ ߝߏߘߋ߫ ߞߊ߲ߕߍ߫ ߛߎ߬ߟߋ߬ߡߊ߯ߣߊ߫ ߞߊ߬ߙߊ߲߬ߘߋ߲߫ ߠߋ߬ ߝߣߊ߫ ߘߌ߫ ߸ߡߍ߲ ߣߐ߭ ߒߞߏ ߓߌ߬ߟߊ߬ ߓߟߐߟߐ߫ ߛߏ߲߯ߓߟߊ ߟߎ߬ ߛߊߥߏ߫ ߘߐ߫߸ ߊ߬ ߣߌ߫ ߞߊ߬ ߒߞߏ  ߞߊ߬ߙߊ߲߬ߘߋ߲ ߠߎ߬ ߓߟߏ߫ ߘߏ߲߬ ߢߐ߲߰ߓߟߏ߫ ߞߐߞߊ߲߫ ߖߡߊ߬ߣߊ߫ ߟߎ߬ ߘߐ߫ ߊ߬ ߣߌ߫ ߡߊ߲߬ߘߋ߲߬ ߖߡߊ߬ߣߊ߫ ߸ߊ߬ߟߋ߫ ߝߣߊ߫ ߒߞߏ ߥߙߎߞߌ ߛߌ߲߬ߝߏ߲߬ߧߊ߬ߟߌ߬ ߖߊ߯ߓߡߊ (ߕߐ߲ߖߊ߯ߓߡߊ߫) ߥߟߊ߫ (ߒ.ߥ.ߛ.ߖ.) ߞߊ߲ߕߌ߯ߦߊ ߟߊ߫ ߕߋ߲߬ߕߋ߲߬.

ߊ߬ߟߋ߫ ߝߟߐ߫ ߞߍ߫ ߘߊ߫ ߡߐ߰ ߘߌ߬߸ ߡߍ߲ ߞߊ߬ ߒߞߏ  ߓߟߐߟߐ߫ ߞߊߙߊ߲ ߓߌ߬ߟߊ߬ ߖߊ߬ߡߊ ߛߊ߬ߥߏ߬ ߘߐ߫ ߸ ߏ߬ ߦߴߊ߬ ߡߊ߬ ߤߊ߲߯ ߓߌ߬ ߸ ߊ߬ ߦߋ߫ ߏ߬ ߓߍ߯ ߞߍ ߟߊ߫ ߒߞߏ ߞߊ߬ߙߊ߲߬ߘߋ߲ ߠߎ߬ ߦߋ߫ ߝߌߛߙߌ ߟߋ߬ ߟߊ߫ .
 ߞߝߊ߬ ߛߓߍߣߍ߲ ߠߎ߬  
ߊ߬ ߟߊ߫ ߞߝߊ߬ ߛߓߍߣߍ߲ ߠߎ߬ ߦߋ߫ ߛߎ߯ ߛߊ߬ߓߊ߫ ߟߋ߬ ߘߌ߫: 

 ߝߏߘߋ߫ ߛߟߏ߬ߡߊ߯ߣߊ߫ ߟߊ߫ ߞߝߊ߬ ߓߊߦߟߍ߬ߡߊ߲߬ߣߍ߲ ߠߎ߬ ، ߦߏ߫: ߣߊߡߎ߲߫ ߟߍߙߊ ߟߎ߬ ߸ ߘߐ߬ߝߐ ߟߎ߬ ߸ ߟߐ߲ߠߌ߲ߧߊ ߟߎ߬ ߸ ߞߊ߲߬ߝߐ ߟߎ߬ ، ߊ߬ ߣߌ߫...
 ߊ߬ ߖߍ߬ߘߍ ߕߊ߫ ߛߓߍߦߊߣߍ߲ ߠߎ߬، ߦߏ߬ ߞߊ߯ߤߌ߬ߙߊ߬ ߖߊ߯ߓߘߊ ߟߞߊ߬ߙߊ߲߬ߠߌߴ߲ ߞߝߊ߫ ߆ ، ߒߞߏߞߏ ߥߘߋ߬ߥߘߋ߬ߟߌ ، ߊ߬ ߣߌ߫ ߘߏ߫ ߜߘߍ߫ ߟߎ߫.
 ߊ߬ ߣߌ߫ ߊߙߊߓߎ߫ ߞߝߊ߫ ߘߟߊߡߌ߬ߘߊ߬ߣߍ߲ ߠߎ߬ ، ߦߏ߫ ߞߎ߬ߙߊ߬ߣߊ ߘߟߊߡߌߘߊ ، ߞߎ߬ߙߊ߬ߣߊ ߞߘߐߦߌߘߊ߫ ߟߊߣߐ߰ߦߊ߬ߣߍ߲ ، ߣߊߡߎ߲߫ ߞߝߊ߫ ߜߘߍ߫ ߟߎ߫ ، ߊ߬ ߣߌ߫ ߘߊߞߎ߲߫ ߜߘߍ߫ ߟߎ߫.

 ߓߊ߯ߙߊ߫ ߜߘߍ ߟߎ߬  

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

ߦߌߟߡߊ:ߘߐ߬ߝߐ
ߦߌߟߡߊ:ߓߊ߬ߓߊ߫ ߡߊ߬ߡߊ߬ߘߌ߫ ߖߊ߬ߣߍ߫
ߦߌߟߡߊ:ߒߞߏ
ߦߌߟߡߊ:ߖߌ߬ߣߍ߬ ߞߊ߲ߓߍ߲